Hermann Ungar

Hermann Ungar (født 20. april 1893 i Boskovice, død 28. oktober 1929 i Praha) var en tyskspråklig tsjekkoslovakisk forfatter. 

Ungar var aktiv i det jødisk­-intellektuelle miljøet i Praha, Wien og Berlin på begynnelsen av 1900-­tallet. Han skrev romaner, noveller og skuespill. Hermann Ungars første bok, novellesamlingen Knaben und Mörder (Gutter og mordere), ble godt mottatt i den tyskspråklige verden og fikk stor suksess i Frankrike. Etter romanene Die Verstümmelten (De lemlestede) og Die Klasse (Klassen) ble han regnet som et av de store talentene i mellomkrigstidens europeiske litteratur. Etter andre verdenskrig ble han glemt, til tross for at det opp igjennom årene stadig har kommet til nye forfattere, dramatikere og filmskapere som har forsøkt å trekke ham frem fra glemselen. Etter nyutgivelsen av bøkene hans på fransk i 1987, nye oversettelser til engelsk utover på 2000­-tallet og den nye tyske utgaven av Klassen i klassikerserien til Manesse i 2012, har lesere over hele verden på nytt fått øynene opp for Hermann Ungar.

Hermann Ungar ble første gang oversatt til norsk i 2016 med romanen Klassen, oversatt av dr. Philos. Sverre Dahl, og med etterord av Vagantredaktør Audun Lindholm. Juni 2017 foreligger romanen De lemlestede på norsk med samme oversetter og med etterord av forfatter og litteraturviter Leif Høghaug.

Verker 
 Knaben und Mörder (1920, noveller)
 Die Verstümmelten (1923, roman)
 Hauptmanns Hanika (1925, sakprosa)
 Die Klasse (1927, roman)
 Der rote General (1928, skuespill)
 Die Gartenlaube (1930, skuespill)
 Colberts Reise (1930, noveller)

Verker oversatt til norsk 
 Klassen (Teori og praksis forlag, 2016, oversatt av Sverre Dahl)
 De lemlestede (Teori og praksis forlag, 2017, oversatt av Sverre Dahl)

Referanser

Eksterne lenker 
 
 
 
 
 
 
 
 
 

Tyskspråklige forfattere
Tsjekkoslovakiske forfattere
Novellister